PMIndiaData/PMIndiaSum huggingface dataset:
তি এন সেশান লৈখিদবদা প্রধান মন্ত্রীনা অৱাবা ফোংদোকখ্রে

তি এন সেশান লৈখিদবদা প্রধান মন্ত্রী নরেন্দ্র মোদীনা অৱাবা ফোংদোক্লি। প্রধান মন্ত্রীনা হায়খি, “শ্রী তি এন সেশান শক্নাইরবা সিবিল সরভেন্ত অমনি। মহাক্না থৌনা লৈনা অমসুং পুকচেল শেংনা ভারতকী থবক তৌরমখি। মহাক্না মীখলগী অওনবশিং পুরক্তুনা ঐখোয়গী গনতন্ত্র অসি হেন্না মপাঙ্গল কনখৎহনখি অমসুং মীয়াম শরুক য়াহনখি। মহাক লৈখিদবদা অৱাবা ফাওই। ঔম শান্তি”।
মন্ত্রীমন্দলনা ঝার্খন্দগী দিওঘরদা অনৌবা এম্স অমা লিংখৎপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ঝার্খন্দগী দিওঘরদা অনৌবা ওল ইন্দিয়া ইনস্তিত্যুৎ ওফ মেদিকেল সাইন্সেস (এম্স) অমা লিংখৎপদা অয়াবা পীখ্রে। প্রোজেক্ত অসিগীদমক লুপা কোতি ১১০৩গী ওইবা ফন্দগী প্রোভিজন অমা অয়াবা পীখ্রে অমদি হায়রিবা এম্স অসি প্রধান মন্ত্রী স্বাস্থিয়া সুরক্ষা য়োজনা (পি এম এস এস ৱাই)গী মখাদা শেমগৎকনি। মচা নাইবা ৱাফম: দিওঘরগী এম্সতা লৈগদবশিং: ফমুং ৭৫০গী কেপাসিতীগা লোয়ননা ত্রাউমা সেন্তরগী খুদোংচাবা ফংবা হোস্পিতাল অমা চহি খুদিংগী মহৈরোই ১০০ লৌগদবা মেদিকেল কোলেজ অমা চহি খুদিংগী বি.এস সি. (নর্সিং) মহৈরোই ৬০ লৌগদবা নর্সিং কোলেজ অমা, ন্যু দিল্লীদা লৈরিবা এম্সকী পেতর্নদা রেসিদেন্সিয়েল কমপ্লেক্সশিং অমদি এলাইদ ফেসিলিতীশিং/সর্বিসশিং। ওপরেসন থিয়েতর ১৫ য়াওনা স্পিসিয়েলিতী/সুপর স্পিসিয়েলিতী দিপার্তমেন্ত ২০ ত্রেদিস্নেল সিস্তেম ওফ মেদিসিনগী ত্রিতমেন্তকী খুদোংচাবা ফংহন্নবগীদমক ফমুং ৩০ লৈবা আয়ুশ দিপার্তমেন্ত অমা থেংনরিবা: দিওঘরদা অনৌবা এম্স অমা লিংখৎপা অসিনা নেস্নেল হেল্থ মিশন (এন ঐচ এম)গী মখাদা শেমগৎলিবা প্রাইমারী অমদি সেকেন্দরী-লেভেল ইনস্তিত্যুসন্স/ ফেসিলিতীজ ফংহন্দুনা রিজন অসিদা লৈরিবা প্রজা মীয়ামদা সুপর স্পিসিয়েলিতী হেল্থ কেয়র ফংহনবতা নত্তনা দোক্তর অমদি অতোপ্পা হেল্থ ৱার্করশিংগী অচৌবা পুল অমা শেমগৎপদা মতেং ওইরগনি। য়ুমফম: পি এম এস এস ৱাইগী মখাদা, ভুবনেশ্বর, ভোপাল, রাইপুর, জোধপুর, রিশিকেশ অমসুং পত্নাদা এম্স লিংখৎখ্রে। রাই বরেলী (য়ু. পি.), নাগপুর (মহারাষ্ট্রা), কল্যানী (ৱেস্ত বেঙ্গোল) অমসুং গুনতুরগী মঙ্গলাগিরী (এ. পি.) গী এম্সশিং শাবগী থবক হৌজিক চত্থরি। এম্স, গোরখপুর (য়ু. পি.) শেমগৎ শাগৎপগী থবক্তসু হান্ননা অয়াবা পীখ্রে। মখাগী এম্সশিং অসিদসু সেঙ্কসন তৌখ্রে: ভতিন্দা (পঞ্জাব), জুলাই ২০১৬ গুৱাহাতী (অসম), মে ২০১৭ বিলাসপুর (হিমাচল প্রদেশ), জানুৱারী ২০১৮
পি.এম.না ছত্রপতি শিৱাজি মহারাজবু মহাক্কী জয়েন্তিদা কোক নোন্দুনা ইকাইখুম্নবা উৎখি

প্রধান মন্ত্রী, শ্রী নরেন্দ্র মোদীনা ছত্রপতি শিৱাজি মহারাজপু মহাক্কী জয়েন্তিদা ইকাইখুম্নবা উৎখ্রে। মহাক্কী ময়ামদগী থোইদোক-হেন্দোকপা লুচিংবা মী অমা ওইবা অমসুং খুনাইগী য়াইফনবা হোৎনবদা মরু ওইবা পীবা অসিনা মীরোল কয়া অমগীদমক্তা মীশিংবু পু্ক্নিং থৌগৎলি হায়নসু প্রধান মন্ত্রীনা হায়খি। ত্বীত অমদা, প্রধান মন্ত্রীনা হায়খি; “ঐহাক্না ছত্রপতি শিৱাজিবু মহাক্কী জয়েন্তি অসিদা কোক নোন্দুনা ইকাইখুম্নবা উৎলি। মহাক্কী ময়ামদগী থোইদোক-হেন্দোকপা লুচিংবা মী অমা ওইবা অমসুং খুনাইগী য়াইফনবা হোৎনবদা মরু ওইবা পীবা অসিনা মীরোল কয়া অমগীদমক্তা মীশিংবু পু্ক্নিং থৌগৎলি। মহাক্না অচুম্বা অমসুং অচুম্বা ৱায়েল পীবগী ভেল্যুশিং অসিগীদমক্তা লেপ্পদা কৈদৌনুংদা নিংহন্নবা লৈখিদে। ঐখোয়না মহাক্কী ভিজন অসিবু মপুং ফাহন্নবা লৈংদনা লেপ্লি।”
প্রধান মন্ত্রীনা এতোমিক ইনর্জী কম্মিসনগী হান্নগী চেয়র্মেন, দাঃ স্রিকুমার বেনর্জীনা লৈখিদবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা এতোমিক ইনর্জী কম্মিসনগী হান্নগী চেয়র্মেন, দাঃ স্রিকুমার বেনর্জীনা লৈখিদবদা নুংঙাইতবা ফোংদোকখ্রে। প্রধান মন্ত্রীনা মহাক্কী ত্বীত্তা অসুম্না হায়খি, “দাঃ স্রিকুমার বেনর্জীনু ভারতকী সাইন্স, মরু ওইনা এতোমিক ইনর্জী অমসুং মেতাল্লর্জীগী হীরমদা লময়ানবা ওইনা তেংবাংলমখিবগীদমক্তা নীংশিংদুনা লৈহৌরগনি। মহাক অসি শক্নাইরবা মেন্তর অমসুং ইন্সতিত্যুসন বিলদর অমসু ওইরম্মি। মহাক্না লৈখিদবনা ঐহাকপু ৱাহল্লে। মহাক্কী ইমুং-মনুংগী অৱাবদা শরুক য়ারি। ওম শান্তি”।
প্রধান মন্ত্রীনা কার্গিল বিজয় দিবস্তা লান্মীশিংগী মফমদা ইকায় খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা কার্গিল বিজয় দিবস্তা থৌনা ফবা লান্মীশিংগী মফমদা মখোয়না লৈবাক ঙাক-শেন্নবগীদমক্তা কার্গিলদা মশক থোকপা থৌনা উত্তুনা কত্থোকপগী থাক ৱাংবা থৌওং পাংথোকপগীদমক্তা ইকায় খুম্নবা উৎখ্রে। প্রধান মন্ত্রীনা মহাক্কী ত্বীত্তা অসুম্না হায়খিঃ “কার্গিল বিজয় দিবস অসিদি ইমা ভারতকী মতিক-মগুনগী খুদম্নি। লৈবাক ঙাক-শেনবগীদমক্তা থৌনা ফবা থৌওং পাংথোকখিবা লৈবাক্কী মচাশিংগী মফমদা ইকায় খুম্নজরি। জয় হিন্দ”
দা. জাকির হুসেনগী মপোক থৌরম লাকপদা প্রধানমন্ত্রীনা ইকায় খুম্নবা উৎখ্রে

ভারতকী হান্নগী রাষ্ট্রপতি দা. জাকির হুসেনগী মপোক থৌরম লাকপদা প্রধানমন্ত্রী শ্রী নরেন্দ্র মোদীনা ইকায় খুম্নবা উৎখ্রে । প্রধানমন্ত্রীনা হায়খি “ ভারতনা দা. জাকির হুসেনবু মহাক্কী মপোক থৌরমদা নিংশিংজরি । ভারতকী নিং তম্বগী খোংজংদা মহাক্না লৌরম্বা থৌদাং অদু য়াম্না পাক চাওখ্রে । মহাক মশানা মশাবু স্কোলর অমসুং এদজুকেস্নেলিস্ত অমা ওইনা মশক তাকখি ।”
প্রধান মন্ত্রীনা মার্চ ৬তা অনৌবা সি অই সি শঙলেন শঙ্গারগনি

প্রধান মন্ত্রী শ্রী নরেন্দ্র মোদীনা হয়েং লৈবাক্কী কোনুংদা লৈরিবা সেন্ত্রেল ইনফোর্মেশন কমিসন, সি আই সি মুনির্কাগী অনৌবা শঙলেন শঙ্গারগনি। অনৌবা বিলদিং অসিনা কমিসন অসিবু মফম অমখক্তদগী মথৌ তৌবা ঙমহল্লগনি। অনৌবা সি আই সি বিলদিং অসি নেস্নেল বিলদিং কনস্ত্রক্সন কোওপরেসন্না পীখিবা মতমগী মাংওইননা শাবা লোইখিবা আর্ত-গ্রীন বিলদিংগী শক্তম অমনি। মথোল মঙা লৈবা সেন্ত্রেল ইনফোর্মেশন কমিসনগী কাশিং অদুদা আর্ত, আই তি অমসুং ভিদিও কনফরেন্সিং সিস্তেমশিং য়াওগনি। সি আই সি অসি রাইত তু ইনফোর্মেশন এক্ত ২০০৫না লিংখৎপা এপেক্স এপ্পিলেৎ বোদী অমনি।
প্রধান মন্ত্রীনা মহাক্কী ফিৎনেস ভিদিও সেয়র তৌখ্রে; ফিৎনেস চেলেঞ্জগীদমক আই.পি.এস. ওফিসরশিং নোমিনেৎ তৌখ্রে

বিরাত কোহলীনা পীরকপা ফিৎনেস চেলেঞ্জ অদু তরাম্না ওক্লদুনা প্রধান মন্ত্রী শ্রী নরেন্দ্র মোদীনা মহাক্কী ফিৎনেস ভিদিও ঙসি সেয়র তৌখ্রে। প্রধান মন্ত্রীনা হায়খি, “মসিদা ঐহাক্কী অয়ুক্কী হকচাং-শাজেলদগী হৌরগা মীৎকুপ খুদিংমক য়াওরি। যোগগী মথক্তা পঞ্চতত্ব নত্রগা মহৌশাগী পোৎশক ৫- পৃথিবী, ঈশিং, মৈ, নুংশিৎ, অতিয়াগী ৱাখল্লোন অদুদা ঐহাক্না ত্রেক্ত অমদা চৎলি। মসিনা তশেংনা তেকখৎহল্লি অমসুং নহা ওইথোকহল্লি। ঐহাক্না শোর হোন্দোক হোঞ্জিন তৌবগী এক্সরসাইজসু প্রেক্তিস তৌই। নোংমগী মনুংদা পুংজা খরদি ফিৎনেসকী মায়কৈদা কত্থোক্নবা ঐহাক্না ভারত মচা পুম্নমক্কী মফমদা আপিল তৌজরি। নঙোন্দা খুদোং চাগদবা মখল অমা হেক্তগী শাজেল পাংথোকপনা নহাক্কী পুন্সিদা পোজিতিব ওইবা অহোংবা অদু নহাক্না উবা ফংগনি।” ফিৎনেস চেলেঞ্জকী মোমেন্তম অদু মখা তারদুনা প্রধান মন্ত্রীনা কর্নাতক্কী মুখ্য মন্ত্রী শ্রী ঐচ দি কুমারস্বামী, তেবল তেনিসকী শান্নরোই মনিকা বত্রা অমসুং চহি ৪০গী মথক্তা লৈরবা আই.পি.এস. ইচিল ইনাও পুম্নমকপু ফিৎনেস চেলেঞ্জ অসিগীদমক নোমিনেৎ তৌখি। প্রধান মন্ত্রীনা হায়খি, “ফিৎনেস চেলেঞ্জ অসি মখাগী মীওইশিং অসি নোমিনেৎ তৌবদা ঐহাক অপেনবা পোকই: কর্নাতকাগী মুখ্য মন্ত্রী শ্রী ঐচ দি কুমারস্বামী ভারতকী চাউথোকচনীংঙাই ওইরিবী অমদি ২০১৮গী কমন ৱেল্থ গেম্সতা ভারতকীদমক্তা মেদল খ্বাইদগী য়াম্না লৌখিবশিংগী মরক্তা অমা ওইরিবী, মনিকা বত্রা চহি ৪০গী মথক্তা লৈরবা আই.পি.এস. ইচিল ইনাও পুম্নমক।”
হয়েং প্রধান মন্ত্রী হিমাচল প্রদেশতা চৎকনি

দিসেম্বর ২৭, ২০১৮দা প্রধান মন্ত্রী নরেন্দ্র মোদী হিমাচল প্রদেশতা চৎকনি । মহাক্না রাজ্য সরকারগী চহি অমা মপুং ফারকপগী থৌরমদা শরুক য়াগনি । মহাক্না সরকারগী মায় পাকপশিংগী দোকুমেন্ত অমা ফোংগনি । কাংগ্রা জিলাগী ধর্মশলাদা প্রধান মন্ত্রীনা মীয়ামগী মীতিন অমদা ৱা ঙাংগনি । থৌরম অদুদা মহাক্না সরকারগী তোঙান-তোঙানবা স্কিমশিংগী কান্নবা ফংলবা মীওইশিংগা উনগনি ।
মন্ত্রীমন্দলনা ভারত অমসুং ক্যুবাগী মরক্তা ত্রেদিস্নেল সিস্তেম্স ওফ মেদিসিন অমসুং হোমিওপেথীগী লমদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ক্যুবাগী মরক্তা ত্রেদিস্নেল সিস্তেম্স ওফ মেদিসিন অমসুং হোমিওপেথীগী লমদা তেংবাং পীননবা য়ানা ৱারোলদা মসিগী ওইবা অয়াবা পীখ্রে। য়ানা ৱারোল অসি ২০১৮গী জুন ২২দা খুৎয়েক পীনখি। থেংনরিবা: য়ানা ৱারোল অসিনা লৈবাক অনিগী মরক্তা ত্রেদিস্নেল সিস্তেম্স ওফ মেদিসিন অমসুং হোমিওপেথীগী লমদা নাকল অনিগী ওইবা তেংবাং পীনবা হেঙ্গৎলগনি। মসিনা লৈবাক অনিমক্কী ওইবা মখোয়গী কলচরেল হেরিতেজ সেয়র তৌবদা পাক চাউনা মরুওইবা ওইহল্লগনি। য়ুমফম: ভারত্তা ত্রেদিস্নেল সিস্তেম্স ওফ মেদিসিন অসি আয়ুর্বেদ, য়োগ & নেচরোপেথী, য়ুনানী, সিদ্ধা, সোৱা রিগপা অমসুং হোমিওপেথী য়াওনা য়াম্না মওং তানা চত্থরি। আয়ুশ মন্ত্রালয়না ত্রেদিস্নেল মেদিসিনগী লমদা তেংবাং পীননবগীদমক লৈবাক ১০গা লোয়ননা য়ানা ৱারোলদা খুৎয়েক পীনদুনা মসিগী ত্রেদিস্নেল সিস্তেমশিং অসি য়োকখৎনবা, শন্দোকহন্নবা অমসুং গ্লোবেলাইজ তৌনবা খোংথাংশিং লৌখৎলি।
প্রধান মন্ত্রীনা গুজরাৎ অমসুং মহারাস্ত্রাগী স্তেৎহুদ নুমিৎকী য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা গুজরাৎ অমসুং মহারাস্ত্রাগী স্তেৎহুদ নুমিৎকী য়াইফ পাউজেল পীখ্রে। প্রধান মন্ত্রীনা ত্বীৎ অমদা অসুম্না হায়খিঃ “ঙসি অসি গুজরাৎ অমসুং মহারাস্ত্রাগী স্তেৎহুদ ফংবা নুমিৎনি। রাজ্য অনি অসি লৈবাক অসিনা চাউখৎপদা মশক থোক্না তেংবাংলিবা মীওই কয়াগী ময়ুম ওইরিবা মফম্নি। রাজ্যশিং অসিনা কোবিদ-১৯গা মায়-পাক্না লান্থেংনবা ঙম্বা ওইসনু অমসুং মসিগী মীয়ামগী হকশেলসু তেক্ত-কায়দনা লৈবা ওইসনু”।
নুপীনা লুচিংদুনা চাউখৎপা পুরকপা হায়বসিদা ঐখোয়না হৌবদগী অহানবা মিৎয়েং চঙদুনা লাক্লিঃ প্রধান মন্ত্রী

প্রধান মন্ত্রী, শ্রী নরেন্দ্র মোদীনা হৌখিবা চহি ৮দা নুপীশিংগী মপাঙ্গল হাপ্নবা হোৎনবদা সরকারনা থবক অমত্তা চিত্থহনখিদে হায়না ফোংদোকখি। নুপীনা লুচিংবা চাউখৎ-থৌরাংনা মরম ওইরগা, ঐখোয়গী ইমা, ইচে, ইচল অমসুং ইচানুপী করোর কয়া অমগী পুন্সি য়াম্না নুংঙাইরে অমসুং মখোয়না লৈবাক চাউখৎপদা মশক থোকপা থৌদাং য়ারি হায়না শ্রী মোদীনা হায়খি। প্রধান মন্ত্রীনা অসুম্না ত্বীত তৌখিঃ “হৌখিবা চহি ৮দা নুপীশিংগী মপাঙ্গল হাপ্নবা হোৎনবদা সরকারনা থবক অমত্তা চিত্থহনখিদে। নুপীনা লুচিংদুনা চাউখৎপা পুরকপা হায়বসিদা ঐখোয়না হৌবদগী অহানবা মিৎয়েং চঙদুনা লাক্লি। মসিনা মরম ওইরগা, মরম ওইরগা, ঐখোয়গী ইমা, ইচে, ইচল অমসুং ইচানুপী করোর কয়া অমগী পুন্সি য়াম্না নুংঙাইরে অমসুং মখোয়না লৈবাক চাউখৎপদা মশক থোকপা থৌদাং য়ারি”।
ভারতনা ভেক্সিনেসন কোতি ১০০ লানথোকখিবদা য়াইফ পাউজেল পীরকপগীদমক প্রধান মন্ত্রীনা মালেমগী লুচিংবশিংবু থাগৎপা ফোংদোকখ্রে

ভারতনা ভেক্সিনেসন কোতি ১০০ লানথোকখিবদা য়াইফ পাউজেল পীরকপগীদমক প্রধান মন্ত্রী শ্রী নরেন্দ্র মোদীনা মালেমগী লুচিংবশিংবু থাগৎপা ফোংদোকখ্রে। ভুতানগী প্রধান মন্ত্রীগী ত্বীত অমদা পাউখুম পীরদুনা, প্রধান মন্ত্রীনা হায়খি; "অসিগুম্বা ইতিহাসিক ওইরবা থৌরম অসিদা থাগৎ-ৱাহৈ ফোংদোকপিরকপগীদমক লাইওনচেন দা. লোতে শেরিং অদোম্বু থাগৎচরি৷ ভুতানগা ঐখোয়গা মরুপ-মপাং ওইবগী লৈনরিবা মরী অসি ঐখোয়না চেকশিন্না ঙাক্লি! লমদম অসিগা অমসুং মালেম অসিগা লোইননা কোবিদ-১৯গী মাইয়োক্তা অমতা ওইনা ঐখোয়না লান্থেংনবদা ভারতনা লেপ্প-লৈতনা থৌদাং লৌরি৷" শ্রী লঙ্কাগী রাস্ত্রপতিগী ত্বীত অমদা পাউখুম পীরদুনা, প্রধান মন্ত্রীনা হায়খি; "ঐগী মরুপ @PresRajapaksa অদোম্বু থাগৎচরি৷ শ্রী লঙ্কাদগী কুশিনগর ফাওবগী ইন্তর্নেস্নেল ফ্লাইত হৌদোকখিবা অমসুং ঐখোয়গী ভেক্সিনেসন দ্রাইবশিংগুম্বা হন্দক্তা লৌখৎখিবা ইনিসিয়েতিবশিং অসিনা ঐখোয়গী মরক্তা লৈরিবা মরী অসি মখা তানা মপাঙ্গল লৈহল্লগনি অমদি মচিন-মনাউগুম লৈরিবা ঐখোয়গী প্রজাগী মরক্তা ইন্তরেক্সন তৌবা হেনগৎহল্লগনি৷" মালদ্বীপ্সকী রাস্ত্রপতিগী ত্বীত অমদা পাউখুম পীরদুনা, প্রধান মন্ত্রীনা হায়খি; "অদোমগী মীনুংশি চেনবা থাগৎ-ৱাহৈগীদমক রাস্ত্রতপতি @ibusolih অদোম্বু থাগৎচরি৷ মালদ্বীপ্সতা চত্থরিবা ভেক্সিন কাপ্পগী দ্রাইব অসিগী প্রোগ্রেস অসি উরুবদা ঐ নুংঙাইবা ফাওই৷ য়ুমথংনবা অমসুং নক্নবা মরুপশিং ওইরুবনা, কোবিদ-১৯দগী লান্থোকপা ঙম্নবা ঐখোয়গী পার্তনরশিপ অসি মহৈ য়াল্লে৷" ইজরেলগী প্রধান মন্ত্রীগী ত্বীত অমদা পাউখুম পীরদুনা, প্রধান মন্ত্রীনা হায়খি; "প্রধান মন্ত্রী @naftalibennett অদোম্বু থাগৎচরি৷ অদোম্বু ৱারোলশিংবু তরাম্না ওকচরি৷ মসিগী মাইলস্তোন অসি ঐখোয়গী নোলেজ-বেজ স্ত্রাতিজিক পার্তনরশিপকী ফাউন্দেসনশিং শেমগৎলিবা ইজরেল্লী কাউন্তরপার্তশিংগা লোইননা ভারতকী সাইন্তিস্তশিং, হেল্থ ৱার্করশিং অমদি ইন্নোবেতরশিংনা ওইথোকপা ঙমহনখিবনি৷" মলাৱিগী রাস্ত্রপতিগী ত্বীত অমদা পাউখুম পীরদুনা, প্রধান মন্ত্রীনা হায়খি; "ভারতনা #VaccineCentury লান্থোরকপদা অদোম্না থাগৎ-ৱাহৈ ফোংদোকপিরকপগীদমক @LAZARUSCHAKWERA অদোম্বু থাগৎচরি৷ লাইনা-লাইচৎ অসি লান্থেংনবা মতমদা ভেক্সিন এসেসিবিলিতী অসি য়াম্না মরু ওই৷ মদুদা অমতা ওইনা ঐখোয় য়াওরিবনি৷"
ভারতকী রাষ্ট্রপতিনা ওফিস পায়রকপগী চহি অমা মপুং ফারকপদা প্রধান মন্ত্রীনা নুংঙাইবা ফোংদোকখ্রে

ভারতকী রাষ্ট্রপতি শ্রী রাম নাথ কোবিন্দনা ওফিস পায়রকপা চহি অমা মপুং ফারকপদা প্রধান মন্ত্রী শ্রী নরেন্দ্র মোদীনা নুংঙাইবা ফোংদোকখ্রে। প্রধান মন্ত্রীনা হায়খি, “ওফিস পায়রকপা চহি অমা মপুং ফারকপদা রাষ্ট্রপতি রাম নাথ কোবিন্দজীগী মফমদা নুংঙাইবা ফোংদোকচরি। মহাক্না মহাক্কী লৌশিং অমসুং নো্ল্লুকপগা লোয়ননা ভারত মচা পুম্নমক্তা মহাক মশাবু নুংশিহল্লি। মহাক মরুওইবা পোলিসী ইশুশিংদা য়াম্না খঙ হৈবা মীশক্নি। রাষ্ট্রপতিজীনা নহারোলশিং, লৌমীশিং অমসুং লাইরবশিংগী এম্পৱারমেন্তা চেৎনা থাজবা থম্মি।”
কোস্তেল অমসুং ৱেস্তর্ন ওরিশাদা ইনফ্রাস্ত্রকচর দিবেলপমেন্ত, কনেক্তিবিতী অমদি ইজ ওফ দুইং বিজিনেস হেঙ্গৎলগনি

প্রধান মন্ত্রী শ্রী নরেন্দ্র মোদী হয়েং ২০১৯গী জনুৱারি ১৫দা ওরিশাগী বলাঙ্গিরদা চৎকনি। মহাক্না মল্তি-মোদেল লোজিস্তিক্স পার্ক (এম.এম.এল.পি.) ঝার্সুগুদা অমসুং অতোপ্পা চাওখৎ থৌরাংগী ওইবা প্রোজোক্তশিং জাতিদা খুৎশিন্নগনি। প্রধান মন্ত্রীনা বলাঙ্গিরদগী বিচুপালি ফাওবগী অনৌবা রেলৱে লাইন শঙ্গাগনি। মহাক্না কেন্দ্রিয়া বিধ্যালয়, সোনেপুরগী পর্মনেন্ত বিলদিংগীদমক উরেপ উয়ুংসু তমগনি। ঝার্সুগুদাদা শারিবা মল্তি-মোদেল লোজিস্তিক্স পার্ক অসি লুপা কোতি ১০০ চংনা শাবনি। মসিনা প্রাইবেৎ ফ্রেইত ত্রাফিক য়াওনা ই.এক্স.আই.এম. অমসুং দোমেস্তিক কার্গো হাঙ্গৎহল্লগনি। এম.এম.এল.পি. অসি হাওরা-মুম্বাইগা নক্ননা লৈরি মসি ঝার্সুগুদা রেলৱে স্তেসনদগী কিলোমীতর ৫ খক্তমক লাপ্নৈ। স্তিল, সিমেন্ত, পেপর অসিনচিংবা মরুওইবা ইন্দস্ত্রী কয়া ফেসিলিতী অসিগী অকোয়বদা লৈরি অমদি মসিদগী কানবা ফংলগনি। মল্তি-মোদেল লোজিস্তিক্স পার্ক্না ঝার্সুগুদাবু ওরিশাদা প্রাইম লোজিস্তিক্স হব অমগুম ইস্তাব্লিস তৌরগনি অমদি রাজ্য অসিদা ইজ ওফ দুইং বিজিনেস হেঙ্গৎহল্লগনি। কিলোমীতর ১৫ শাংবা বলাঙ্গির-বিচুপালি অনৌবা রেলৱে লাইন্না কোস্তেল ওরিশাবু ৱেস্তর্ন ওরিশাগা শম্নহন্দুনা রাজ্য পুম্বদা চাং মান্ননা চাওখৎহল্লগনি। মসিনা ভুবনেস্বর অমসুং পুরিদগী ন্যু দিল্লী অমদি মুম্বাইগুম্বা অচৌবা শহরশিংদা চৎথোক চৎশিনগী মতম হন্থহল্লগনি। লাইন অসিনা ওরিশাদা এম.এস.এম.ই. অমসুং কোত্তেজ ইন্দস্ত্রী কয়া কানহল্লগনি অমদি ওরিশাদা মাইনিং সেক্তরগীদমক খুদোংচাবশিং হাংদোক্লগনি। খোংচৎ মনুংদা, প্রধান মন্ত্রীনা মখাগী দিবেলপমেন্ত প্রোজেক্তশিং অসি হৌদোক্লবা য়ারি- • লুপা কোতি ১০৮৫ চংনা শেমখিবা কিলোমীতর ৮১৩ শাংবা ঝার্সুগুদা-ভিজিনগরম অমদি সম্বলপুর-অঙ্গুল লাইনগী ইলেক্ত্রিফিকেসন খুৎশিন্নবা। মসিনা লাইন অসিদা সিমলেস রেল কনেক্তিবিতী লৈহল্লগনি। • কিলোমীতর ১৩.৫ শাংবা বার্পলি-দুঙ্গারিপলি অমসুং বলাঙ্গির-দিওগাও রোদ লাইনগী দবলিং খুৎশিন্নবা। লাইন অসি দবলিং তৌবনা ওরিশাদা ইন্দস্ত্রীয়েল কেপাসিতীদা ইনোৎ অমা পীরগনি। • থেরুবলি-সিঙ্গাপুর রোদ স্তেসনগী মরক্তা ব্রিদজ নম্বর. ৫৮৮ খুৎশিন্নবা, মসিনা ২০১৭কী ইচাও মনুংদা চেন্থখ্রবা নাগাবেলি তুরেলগী মথক্তা নৌনা শম্নহল্লে। পাসপোর্ত সর্বিস লায়থোকহন্নবা অমসুং প্রজাশিংগীদমক ত্রেভেলগী খুদোংচাদবা হন্থহন্নবা প্রধান মন্ত্রীনা জগৎসিংহ, কেন্দ্রপারা, পুরি, কান্ধমল, বারগর অমসুং বালানগিরদা অনৌবা পাসপোর্ত সেবা কেন্দ্রশিং শঙ্গারগনি। মসিনা লমদমশিং অসিদা লৈরিবা প্রজাশিংনা পাসপোর্তকা মরী লৈনবা সর্বিসশিংগীদমক ভুবনেস্বরদা চৎলম্বা অদুদগী চাওনা কানবা ফংহল্লগনি। প্রধান মন্ত্রীনা গন্ধাহারাদি (বৌধ)দা লৈবা নিলমাধব অমসুং সিদ্ধেস্বর লাইশংদা রিনোবেসন অমসুং রেস্তোরেসনগী থবকশিং অদুসু শঙ্গাগনি। মখোয়শিং অসি ওরিশান তেম্পল আর্কিতেকচরদা ৱেস্তর্ন ওরিশাগী “হারা-হরি” কলচরেল ফেব্রিক্তা খ্বাইদগী অহানবা লাইশংশিংনি। প্রধান মন্ত্রীনা কালাহান্দিদা লৈবা অসুরগর লানবন্দা রিনোবেসন অমসুং রেস্তোরেসনগী থবকশিং অদুসু শঙ্গাগনি। অসুরগর অসি অরিবা মতমদা পোলিতিকেল অমসুং কমর্সিয়েলগী মরুওইবা কেন্দ্র ওইরম্মি। শ্রী মোদীনা সোনেপুরদা লৈবা কেন্দ্রিয়া বিধ্যালয়গী পর্মনেন্ত বিলদিংগীদমক উরেপ উয়ুংসু তমগনি। বিলদিং অসি স্কুল চিলদ্রেন ১০০০ হেনবগী কাননবগীদমক হাউস মোদর্ন স্কুলিং খুদোংচাবশিং ফংহল্লগনি।
প্রধান মন্ত্রীনা জুন ৪দা সি.এস.আই.আর. সোসাইতীগী মীফমদা চেয়র লৌগনি

প্রধান মন্ত্রী শ্রী নরেন্দ্র মোদীনা ২০২১গী জুন ৪গী অয়ুক পুং ১১ তাবা মতমদা কাউন্সিল ওফ সাইন্তিফিক এন্দ ইন্দস্ত্রীএল রিসর্স (সি.এস.আই.আর.) সোসাইতীগী মীফমদা চেয়র লৌগনি। সাইন্স অমসুং তেক্নোলোজীগী কেন্দ্রগী মন্ত্রীসু থৌরম অসিদা শরুক য়াগনি। সোসাইতী অসি সাইন্স অমসুং তেক্নোলোজী মন্ত্রালয়গী মখাদা লৈবা সাইন্তিফিক অমসুং ইন্দস্ত্রীএল রিসর্সগী দিপার্তমেন্তগী শরুক অমনি। মসিগী থবকশিং অসি লৈবাক শিনবা থুংনা লৈরিবা লেবোরেতোরী ৩৭ অমসুং আউতরিচ সেন্তর ৩৯গী খুত্থাংদা পাংথোক্লি। সোসাইতীগী শরুক ওইরিবা সাইন্তিফিক মিনিস্ত্রীগী শক্নাইরবা সাইন্তিস্ত, ইন্দস্ত্রিএলিস্ত অমসুং মকোক থোংবা ওফিসিএলশিংনা চহি খুদিংগী উন্নরি।
৫৩শুবা ইন্তর্নেস্নেল ফিল্ম ফেস্তিবেল ওফ ইন্দিয়াদা তেলুগু এক্তর, চিরঞ্জীবিদা ইন্দিয়ন ফিল্ম পর্সনেলিতী ওফ দি ইয়র পীখিবদা পি.এম.না নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা গোৱাদা পাঙথোক্লিবা ৫৩শুবা ইন্তর্নেস্নেল ফিল্ম ফেস্তিবেল ওফ ইন্দিয়াদা তেলুগু এক্তর, চিরঞ্জীবিদা ইন্দিয়ন ফিল্ম পর্সনেলিতী ওফ দি ইয়র পীখিবদা নুংঙাইবা ফোঙদোকখ্রে। ইনফোর্মেসন এন্দ ব্রোদকাস্তিং অমসুং য়ুথ এফিয়র্স এন্দ স্পোর্তসকী কেন্দ্র মন্ত্রী, শ্রী অনুরাগ থাকুরনা তৌখিবা ত্বিতকী পাউখুম পীরদুনা প্রধান মন্ত্রীনা ত্বিত তৌখি; "চিরঞ্জীবি গারু অসি ফিদম্নফম ওইরবা মীশক অমনি। মহাক্কী ফজরবা ৱার্ক, মখল কয়াগী রোলশিং অমসুং চিং লেম্বা মতৌনা মহাকপু মীরোল কয়াদগী ফিল্ম পামজবশিং খোইদাদুনা লাকখি। @IFFIGoaদা ইন্দিয়ন ফিল্ম পর্সনেলিতী ওফ দি ইয়র ফংখিবদা মহাকপু ঐহাক্না নুংঙাইবা ফোঙদোকচরি। @KChiruTweets"
প্রধান মন্ত্রীনা হায়খ্রে ইন্দিয়া য়ু.এস. পার্তনরশিপ অসি হান্নদগী হেন্না চেৎশিল্লে

ইন্দিয়া য়ু.এস. পার্তনরশিপ অসি হান্নদগী হেন্না চেৎশিল্লে হায়না প্রধান মন্ত্রী শ্রী নরেন্দ্র মোদীনা ঙসি হায়খ্রে। শ্রী মোদীনা কোবিদ-১৯গী মায়োক্তা চত্থরিবা অমেরিকাগী লানদা হাইদ্রোক্সিক্লোরোক্বিন সপ্লাই তৌনবা ভারতকী ৱারেপকীদমক তৌবীমল খঙবা উৎখিবা অমেরিকাগী রাস্ত্রপতি হিজ এক্সিলেন্সী দোনাল্দ ত্রম্পকী ত্বীৎ অমগী পাউখুম পীখি। অমেরিকাগী রাস্ত্রপতিদা পাউখুম পীরদুন প্রধান মন্ত্রীনা হায়খি মদুদি অসিগুম্বা মতম অসিদা মরূপশিং হেন্না নকশিলনহল্লি। ইন্দিয়া য়ু.এস. পার্তনরশিপ অসি হান্নদগী হেন্না চেৎশিল্লে। ভারতনা মীওইবা জাতিগী মতেং পাংনবা পাংথোকপা য়াবা পুম্নমক পাংথোক্কনি।
পি.এম.না পুথান্দুগী য়াইফ পাওজেল পীখ্রে

প্রধান মন্ত্রী শ্রী নরেন্দ্র মোদীনা তামিল নাদুদা লৈবা তামিলগী ইচিল ইনাও অমসুং মালেম শিনবা থুংনা পুথান্দু থৌরমদা মহাক্কী য়াইফ পাওজেল পীখ্রে। ত্বীত অমদা শ্রী মোদীনা হায়: “মতিক লৈরবা তামিলগী চৎনবী অসি ঙান্দুনা লৈরসনু। মসিগী নুঙাইরবা অমসুং শেংলবা নুমিৎ অসিদা, ঐহাক্না মীপুম খুদিংদা অনৌবা চহি অসিনা লাকপা অসিদা মশা মউ ফনা লৈবা, নুঙাই য়াইফবা ওইরসনু হায়না থৌনিজরি”
প্রধান মন্ত্রীনা জো বাইদেনবু কোবিদ-১৯দগী অথুবদা নাবা ফগৎলক্নবা য়াইফ-মঙ্গোল পীখ্রে

প্রধান মন্ত্রী, শ্রী নরেন্দ্র মোদীনা য়ুনাইতেদ স্তেৎস ওফ অমেরিকাগী রাস্ত্রপতি, শ্রী জো বাইদেনবু কোবিদ-১৯দগী অথুবদা নাবা ফগৎলক্নবা য়াইফ-মঙ্গোল পীখ্রে। প্রধান মন্ত্রীনা ত্বিত তৌখি: “ঐহাক্না @POTUS @JoeBidenবু কোবিদ-১৯দগী অথুবদা ফগৎলক্নবা অমসুং মহাক্কী হকচাং ফনা লৈনবগীদমক থৌনিজরি।”
অলফ্রেদ নোবেল নিংশিংদুনা অবিজিৎ বেনরজিদা  ইকোনোমিক সাইন্সকী ইসভেরিয়া রিকসবেঙ্ক প্রাইজ পীনবা খল্লকপদা প্রধান মন্ত্রীনা থাগৎলি

অলফ্রেদ নোবেল নিংশিংদুনা অবিজিৎ বেনরজিদা ইকোনোমিক সাইন্সকী ইসভেরিয়া রিকসবেঙ্ক প্রাইজ পীনবা খল্লকপদা প্রধান মন্ত্রী নরেন্দ্র মোদীনা থাগৎলি । “অলফ্রেদ নোবেল নিংশিংদুনা অবিজিৎ বেনরজিদা ইকোনোমিক সাইন্সকী ইসভেরিয়া রিকসবেঙ্ক প্রাইজ পীনবা খল্লকপদা থাগৎলি । মহাক্না লায়রবা কোকহন্নবা হিরমদা মশক থোকপা থবক কয়া পায়খৎখি । লেমজনিংঙাই ওইরবা নোবেল ফংবগীদমক ইসথর দুফ্লো অমসুং মাইকেল ক্রেমরসু ঐনা থাগৎলি” হায়না প্রধান মন্ত্রীনা হায়খি ।
পি.এম.না দা. দেবেন্দ্র পতেলনা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা মমিং লৈরবা ওনকো-সর্জিয়ন দা. দেবেন্দ্র পতেলনা লৈখিদবদা অৱাবা ফোঙদোকখ্রে। প্রধান মন্ত্রীনা দা. পতেলনা হেল্থ ইনফ্রাস্ত্রকচর অমসুং কেন্সর কিয়রদা শাহৌ পীনবা হোৎনবদা শরুক তমখিবা অদুবু নীংশিংখ্রে। প্রধান মন্ত্রীনা ত্বিত তৌখি: “দা. দেবেন্দ্র পতেলনা হেল্থ ইনফ্রাস্ত্রকচর অমসুং কেন্সর কিয়রদা শাহৌ পীনবা হোৎনখিবা অসিনা মরম ওইরগা মশিং লাকঙমদ্রবা মীওই কয়ানা মহাকপু ইকাই খুম্নখি অমসুং অফবা মীংচৎ পুরকপা ঙমখি। মহাক্কী মেদিসিনগী লমদা লৈরিবা লৌশিং অমসুং মীনুংশি চাউবা মতৌ অসি মতম চুপ্পদা নীংশিংদুনা লৈহৌরগনি। মহাক্না লৈখিদবদা নুংঙাইতবা পোকই। মহাক্কী ইমুং-মনুংগী অৱাবদা শরুক য়াজরি। ওম শান্তি।”
প্রধান মন্ত্রীনা হয়েং মুম্বাইদা এ.আই.আই.বি.গী অহুমশুবা চহিগী মীফম হৌদোক্কনি অমদি ব্যুজিনেসকী লুচীংবশিংগা লোয়ননা ৱারী শানগনি

প্রধান মন্ত্রী শ্রী নরেন্দ্র মোদী হয়েং মুম্বাইদা চৎকনি। মহাক্না মল্তিলেতরেল দিবেলপমেন্ত বেঙ্ক অমা ওইরিবা এসিয়ান ইনফ্রাস্ত্রকচর ইনভেস্তমেন্ত বেঙ্ক (এ.আই.আই.বি.)কী অহুমশুবা চহিগী মীফম হৌদোক্কনি। চহি অসিগী মীফমগী থীম অসি “মোবিলাইজিং ফাইনান্স ফোর ইনফ্রাস্ত্রকচর: ইনোভেসন এন্দ কোলাবোরেসন”নি। মখল মখা য়াম্লবা ওর্গনাইজেসনশিংগী লুচীংবশিং অমদি গবর্নমেন্তকী লেভেলশিংনা ইনফ্রাস্ত্রকচর ইনভেস্তমেন্তকী থোংদা সস্তেনেবল ফ্যুচর অমা শেমগৎনবগীদমক আইদিয়া অমসুং এক্সপিরিয়েন্সশিং সেয়ার তৌগনি। চহি অসিদা এসিয়ান ইনফ্রাস্ত্রকচর ফোরম হৌদোকপা অদুসু উবা ফংলগনি, মদুনা প্রেক্তিকেল অমসুং প্রোজেক্ত-দ্রাইবন দিজকোর্স অমদা ইনফ্রাস্ত্রকচর প্রেক্তিসনরশিং খোমজিল্লগনি। তুংদা, প্রধান মন্ত্রীনা ইকোনোমিক গ্রোথ, ইনফ্রাস্ত্রকচর দিবেলপমেন্ত, পোলিসী ইনিসিয়েতিবশিং, ইনভেস্তমেন্ত, ইনোভেসন অমসুং জোব ক্রিয়েসনগুম্বা হিরমশিংদা খন্ন-নৈননবা ব্যুজিনেস লুচীংবশিং অমসুং ইন্দস্ত্রীগী কেপ্তেনশিংগা উনগনি।
সার্ক মেম্বর লৈবাকশিংগী মরক্তা য়ু এস দোল্লর মিলিয়ন ৪০০গী ‘স্তেন্দবাই স্বেপ’ লৈহন্নবা করেন্সী স্বেপ এরেঞ্জমেন্তগী ফ্রেমৱার্ক শেমদোকপা মন্ত্রী মন্দলনা য়ারে

অপুনবা য়ু এস দোল্লর বিলিয়ন ২গী মনুংদা য়ুএস দোল্লর মিলিয়ন ৪০০গী স্তেন্দবাই স্বেপ লৈহন্নবা সার্ক মেম্বর লৈবাকশিংগী মরক্তা করেন্সী স্বেপ এরেঞ্জমেন্তগী ফ্রেমৱার্ক শেমদোকপা প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রী মন্দলনা য়ারে। ভারতকী দরকার ওইবা মতুং ইন্না অমসুং সার্ক মেম্বর লৈবাকশিংনা হায়জরকপদগী মসিগী থবক তৌবগী মওংশিং , স্বেপকী মতম, রোল ওভর কয়া হোংদোক হোংজিন তৌগনি। চাউরাকপা শক্তমশিং : মালেমগী শেন-থুমগী ফিবম খুদোংথিনিংঙাই ওইবা হেনগৎলকপা অমসুং লৈতাদবা অসিনা মরম ওইদুনা সার্ক লৈবাকশিংগী মরক্তা দরকার ওইবা অতেনবা মতমগী স্বেপশিং য়ানখিবদগী মশিং হেনগৎহনবা দরকার ওইরে। অয়াবা পীরিবা সার্ক স্বেপ ফ্রেমৱার্কনা স্তেন্দবাই স্বেপকী মখাদা দরকার লৈবা হোংদোক-হোংজিন তৌবা য়াহনগনি অমসুং মসিনা সার্ক স্বেপ ফ্রেমৱার্ককী মখাদা হৌজিক লৈরবা লিমিত অসিগী হেন্নবা স্বেপগী শেনফম পীনবা সার্ক মেম্বর লৈবাকশিংনা হায়জরকপা অদু ভারতনা মতি চাবা পাউখুম পীবা ঙমহনগনি। নুংগী ৱারোল : অতেনবা মতমগী দরকার ওইবা ফোরেন একচেঞ্জ ফন্দ পীনবা নৎত্রগা মতম শাংনা চৎনগদবা বেলেন্স ওফ পেমেন্তগী দরকার ওইবশিং ফংনবা নৎত্রগা অতেনবা মতমগী খুদোংচাদবশিং কোকহন্নবা পান্দমদা সার্ক লৈবাকশিংগী করেন্সী স্বেপকী থবক অসি ২০১২গী মার্চ ১দা মন্ত্রীমন্দলনা অয়াবা পীখিবনি। খুদোংচাবা অসিগী মখাদা , সার্ক লৈবাকশিংনা থা অনিগী ওইনা মখোয়গী ইমপোর্তকী দরকার ওইবশিং অদু ফংনবা য়ু এস দোল্লর,য়ুরো নৎত্রগা আই এন আরদা স্বেপ তৌবা আর বি আইনা অয়াবা পীরি অমসুং অপুনবা শেনফম য়ু এস দোল্লর বিলিয়ন ২দগী হেল্লোইদবনি। খুদোংচাবা অদুদা সার্ক লৈবাকশিংগী স্বেপ তৌনবা শেনফমশিং ময়েক শেংনা তাক্লি , য়ু এস দোল্লর মিলিয়ন ১০০দগী হৌরগা খ্বাইদগী য়াম্বনা য়ু এস দোল্লর মিলিয়ন ৪০০ ফাওবা ওইগনি। শেন লৌথোকপা খুদিংমক থা অহুমগী মতম ওইগদবনি অমসুং খ্বাইদগী য়াম্লবদা রোলওভর অনি ওইগদবনি। থবক ওইনা পাংথোক্নবা অকুপ্পা মরোলশিং আর বি আইনা সার্ক লৈবাকশিংগী সেন্ত্রেল বেঙ্কশিংগা ৱারী শানগনি।
প্রধান মন্ত্রী নরেন্দ্র মোদীনা ভিদিও কনফ্রেন্সকী খুৎথাংদা বনারসীদা পাংথোকপা ইন্দিয়া কার্পেত এক্সপোদা ৱা ঙাংখ্রে

ঙসি প্রধান মন্ত্রী নরেন্দ্র মোদীনা ভিদিও কনফ্রেন্সকী খুৎথাংদা বনারসীদা পাংথোকপা ইন্দিয়া কার্পেত এক্সপোদা ৱা ঙাংখ্রে। ভারত অমসুং মপানগী মীওইশিং তরাম্না ওক্লদুনা প্রধান মন্ত্রীনা হায়খি, বনারসীগী দিদয়াল হাস্তকালা সানকুলদা ইন্দিয়া কার্পেত এক্সপো পাংথোকপা অসি হন্দক্কী অসিনা অহানবনি। বনারসী, বাদোহি অমসুং মিরজাপুর অসি কার্পেত উদোক্কী মরুওইবা মফম অমনি। হেন্দিক্রাফস, অপীকপা অমসুং ময়াই ওইনা চাউবা উদোকশিং য়োকখৎনবা থবক কয়া পায়খৎলি। প্রধান মন্ত্রীনা হায়খি, ভারতকী ওইনা হেন্দিক্রাফকী শাংলবা চৎনবী অমা লৈরি অমসুং মসিদা বনারসীনা অচৌবা থৌদাং অমা লৌরি। মমিং লৈরবা সন্ত কবি, কবীর অসি লমদম অসিগী মীওই অমনি। মহাক্না হায়খি, হেন্দিক্রাফ অসি নীংতম লান অমসুং মশা-মরোমদোম লেপচনবগী ইথিল পীখিবা অমনি। মহাত্মা গান্ধীগী সৈত্যগ্রহ অমসুং তরেং ঐখোয়না নীংশিংবা য়াই। প্রধান মন্ত্রীনা হায়খি, হৌজিক ভারত অসি কার্পেত য়াম্না পুথোকপা লৈবাক অমা ওইরে অমসুং মালেমগী পোৎথোক্কী চাদা ৩৫ পুথোক্লে। সেক্তর অসিদা মপান লৈবাক্তা পোৎথোক য়াম্না থাদোক্লে। ইনাক খুনবা মীশিং হেনগৎলকপা অমসুং কার্পেতকী উদ্যোক্তা সরকারনা মতেং পাংবদগী সেক্তর অসি চাউখৎলকপনি। ভারত্তা শাবা কার্পেত অসি য়াম্না পাম্নবগীদমক মহাক্না কার্পেত শাবশিংগী হৈশিংবা থাগৎখি। সেক্তর অসিদা অনৌবা য়োংখমশিং অমসুং শেন্থংগী খুদোংচাবা ফংহল্লিবা অসিগী মতাংদা মহাক্না পনখি। কার্পেত শাবশিংগী হৈশিংবা অমসুং থবক কন্না শুবা অসি লৈবাক অসিগী অচৌবা পাঙ্গল অমা ওইরক্লিবা অসি কেন্দ্র সরকারনা মশক খঙই হায়না প্রধান মন্ত্রীনা ফোংদোকখি।
প্রধান মন্ত্রী শ্রী নরেন্দ্র মোদীনা ৱান ওসীন সম্মিত্তা থমখিবা ৱারোল

প্রসিদেন্ত মেক্রোন, এক্সিলেন্সীশিং, খুরুমজরি! মহাসাগরশিংগীদমক পাইখৎলিবা মরু ওইবা মালেমগী ওইবা থৌরাং অসিগীদমক ঐহাক্না প্রসিদেন্ত মেক্রোনবু থাগৎপা ফোঙদোকচরি। ভারত অসি মতম চুপ্পদা মেরিতাইম সিভিলাইজেসন অমা ওইদুনা লাকখি। সমুদ্রগী পুন্সি য়াওনা মহাসাগরনা পীরিবা খুদোলশিংগী মতাংদা ঐখোয়গী অরিবা স্ক্রিপচরশিং অমসুং সহিত্যানা হায়রি। ঙসি, ঐখোয়গী ঙাকশেল অমসুং চাউখৎপা অসি মহাসাগরগা মরী লৈনৈ। ভারতকী “ইন্দো-পেসিফিক ওসীন্স ইনিসিএতিব” অসিদা মেরিন রিসোর্সশিং অসি মরু ওইবা য়ুম্বী অমা ওইনা য়াওরি। ভারতনা ফ্রেঞ্চকী ইনিসিএতিব অমা ওইরিবা “হায় এম্বিসন কোলিসন ওন বাইও-দাইভর্সিতী বিয়োন্দ নেস্নেল জুরিসদিক্সন” অসিবু শৌগৎলি। চহি অসিদা আইন্না য়াবা বিন্দিং ইন্তরনেস্নেল ত্রীত অমগীদমক ঐখোয়না আশা তৌরি। ভারতনা সিঙ্গল-য়ুজ প্লাস্তিক মুত্থৎনবা অচেৎপা ফিরেপ লৌরি। ভারতনা হন্দক্তা সমুদ্র খোঙবালগী মফমশিংদগী প্লাস্তিক অমসুং অতোপ্পা অমোৎ-অকাই শেংদোক্নবা লৈবাক পুম্বগী এৱের্নেস কেম্পেন অমা চত্থখি। নহারোল লাখ অহুমনা প্লাস্তিক ৱেস্ত তন ১৩রোম খোমগৎখি। ঐহাক্না ঐখোয়গী নেভীদা সমুদ্রদগী প্লাস্তিক ৱেস্ত শেংদোক্নবা চহি অসিদা শিপ-দে ১০০ পীবীনবসু হায়খ্রে। সিঙ্গল য়ুজ প্লাস্তিক্সশিংগী মালেমগী থাক্কী ইনিসিএতিব অমা ফ্রান্সনা হৌদোক্কদৌরিবা অসিদা ভারতনসু য়াওবা ফংলবদি নুংঙাইজগনি। থাগৎচরি, প্রসিদেন্ত মেক্রোন।